ဗာဟိရာတီတာဒိယဒနိစ္စသုတ်

-သံ၊၂၊၃၆၅။ သံ၊မြန်၊၂၊၃၆၁။ -သံယုတ္တနိကာယ၊ ၄၆-၄-၄၈-သုတ်။ ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဗာဟိရာယတန ခြောက်ပါးတို့တွင် အတိတ်၊ အနာဂတ်၊ ပစ္စုပ္ပန်ဖြစ်သော ဗာဟိရာယတနသည် အနိစ္စသာတည်း။ ထို အနိစ္စဖြစ်သော အာယတနသည် ဒုက္ခသာတည်း။ ထိုဒုက္ခ ဖြစ်သော အာယတနသည် အနတ္တသာတည်း။ ထိုအနတ္တဖြစ်သော အာယတနသည် “ငါ့ဟာမဟုတ်၊ ငါမဟုတ်၊ ငါ၏အတ္တမဟုတ်”ဟု အမှန်အတိုင်း ဝိပဿနာဉာဏ်ဖြင့် ရှုမြင်သောပုဂ္ဂိုလ်အား နိဗ္ဗိန္ဒဉာဏ်ဖြစ်၏-အစရှိသည်ဖြင့် အာယတန တစ်ပါးစီ တစ်ပါးစီကို အနတ္တလက္ခဏသုတ်တော်အတိုင်းဝေဖန်၍ ရဟန်းတို့အား ဘုရားရှင် ဟောတော်မူသည့်သုတ် (၃)သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်